cyanic-selkie/wikianc huggingface dataset:
Elizabeth Stride
Forbindelser til Jack the Ripper
1. oktober mottok Central News Agency i London et postkort som senere ble kjent som «Saucy Jacky postkortet». Dette var signert «Jack the Ripper». I teksten tok Jack the Ripper ansvaret for drapene på Stride og Eddowes, og beskrev drapene som den «doble begivenheten». Den betegnelsen har blitt stående. Til forsvar for postkortets ekthet har det blitt anført at det ble sendt før drapene ble offentliggjort, noe som gjør det lite sannsynlig at en galning ville ha innehatt en så detaljert kunnskap om udåden. Noe som avkrefter dets ekthet er at postkortet var poststemplet mer enn 24 timer etter at drapene fant sted, lenge etter at detaljene var kjent blant journalister og områdets beboere. Polititjenestemenn hevdet senere at de hadde identifisert en journalist som forfatter av postkortet, og avviste det som en bevisst og planlagt løgn, en bløff. Denne vurderingen deles av de fleste Ripper-historikere.
Pietro Gravina
Pietro Gravina (født 16. desember 1749 i Montevago på Sicilia, død 6. desember 1830 i Palermo) var en av den katolske kirkes kardinaler. Han var nuntius i Sveits og i Spania før han ble erkebiskop av Palermo 1816–1830.
Episkopalgenealogi
Hans episkopalgenealogi er:
Gulen
Gulen er en kommune i Ytre Sogn i Vestland, som ligger ved innløpet til Sognefjorden. Kommunegrensene i nord går i Sognesjøen mot Solund lengst vest, via Hyllestad og Høyanger lengst øst. Sør for Sognefjorden grenser kommunen mot Høyanger i øst og Masfjorden i sørøst. I sør går grensene i Fensfjorden mot Alver, Austrheim og Fedje. Gulen var del av Sogn og Fjordane fylke inntil dette inngikk i Vestland fylke fra og med 2020. Kommunen består av 1 500 øyer, holmer og skjær i tillegg til fastlandet. Administrasjonssenteret er Eivindvik, som også er en av fire skolekretser. De andre tre er Brekke, Dalsøyra og Byrknes (Byrknesøyna). Landbruksbygdene Eivindvik og Brekke og handelsstedet Byrknes har rike bosettingstradisjoner siden vikingtida og bakover.
Gulatinget, en av de viktigste institusjonene fra eldre norsk historie, lå i Gulen. Fortsatt preges kommunen av primærnæringer og langsiktig nedgang i folketallet, men de siste hundre årene har det også blitt etablert en variert industri basert på maritim næring og steinressursene i kommunen.
Navn
Gulen eller Gula har navn etter en liten halvøy, Guløy, som tilhører Flolid gård og der begynner Gulafjorden. Dette fremkommer blant annet ved at gårdene Nordgulen og Austgulen ligger ved hver sin fjordarm. Den tredje fjordarmen, Eidsfjorden, går rett sør og hadde tidligere navnet Sørgulen. Oluf Rygh antar at navnet opprinnelig var Guli, en avledning av ordet gul/gol som betyr kuling eller vindkast. En annen mulig forklaring på ordet er fra germansk geul, norrønt gjól, som betyr kløft.
Navnet ble først sogne-, prestegjelds- og herredsnavn ved resolusjon av 17. mai 1890; tidligere var navnet Evenvik.
Geografi og naturforhold
Gulen består av 1 500 øyer, holmer, skjær og mange små kryssende dalfører på fastlandet. Kommunen omfatter dels småkupert og trefattige strandflater, dels av fjordlandskap med mer fruktbart morenejordbruk og fjell innenfor.
Kommunen er avgrenset av Sognefjorden i nord, Nordsjøen i vest, Fensfjorden i sør og fjellene i Stølsheimen i øst. Det høyeste punktet er Svadfjellet 878 moh. De største øyene er Sandøyna, Hisarøyna, Byrknesøyna, Mjømna og Hille. Det er fem lengre fjorder i kommunen: Risnefjorden (arm av Sognefjorden), Gulafjorden som deler seg i Nordgulfjorden, Austgulfjorden og Eidsfjorden.
Gulens geologi er ensformig, hele kommunen består av om lag 1,5 milliarder år gammel proterozoisk gneis i grunnfjellskjoldet. Området ble berørt under den kaledonske fjellkjedefoldingen men ligger like utenfor den egentlige Kaledonske fjellkjeden (nabokommunene i sør og sørvest ligger innenfor). Kun helt i sørvest er det noen småøyer med kaledonsk berggrunn, blant disse finner vi Røytinga som – i likhet med Solund – er bygd opp av sandstein og konglomerat fra devontiden. Det er et gneisbrudd på Halsvik i sør som utnyttes kommersielt av Halsvik Aggregates AS i Sløvåg. Gneisen går for det meste til eksport til Europa. Gneis herfra har også vært levert til Ormen Lange-prosjektet.
Dyrelivet er vestlandsk med blant annet hjort, rødrev, røyskatt, mår, mink, ekorn, snømus, markmus, lemen og hare. I havet kan man treffe på steinkobbe, havert, vågehval, seihval, finnhval, knølhval, nise, kvitskjeving og grindhval.
Bestanden av havørn har tatt seg opp også i Gulen, som så mange andre steder langs kysten. Det er store kolonier av sjøfugl i området, men sjøfuglbestanden blir sterkt negativt påvirket av fisket etter tobis i Nordsjøen. Tobisfiske har gitt lavmål i hekkebestandene både i 2004 og på ny i 2009. Blant artene finner vi flere typer måke, svartand, siland, brunnakke, ærfugl, grågås og noe mere sjeldent rødnebbterne, strandsnipe, toppskarv og unntaksvis teist og hubro.
Klima, arealfordeling, vegetasjon
Gulen har et utpreget temperert kystklima med milde vintre og varme somre. Meteorologisk institutt har betjent, synoptisk værstasjon på Takle ved Sognefjorden, den har vært i drift siden 1950. Tabellen nedenfor viser meteorologiske data med døgnmiddelverdier for Takle værstasjon, sammenliknet med Oslo og Bergen, basert på perioden 1961–90:'''
Vekstsesong: Tallet på dager i året med døgnmiddeltemperatur på minst 5 °C.
Sommer: Tallet på dager i året med døgnmiddeltemperatur på minst 10 °C.
Snø: Tallet på dager med minst 25 cm snødekke på bakken, basert på perioden 1971–2000.
Klimaet er ganske likt klimaet i Bergen, men litt kaldere jevnt over og noe mer snørikt. Det er både litt færre sommerdager og noe kortere vekstsesong i Takle enn i Bergen. Også i Takle har vintrene blitt mildere og mer snøfattige de siste tiårene. Mens antall døgn med minst 25 cm snødybde var 13,5 døgn i trettiårsperioden 1961-1990, var dette sunket til 9,5 døgn i perioden 1971-2000.
Vegetasjonen er sparsom, det er relativt lite skog og eng, men mer snaufjell og beitemark. Kommunen strekker seg ikke over tregrensa. Gulen har kystvegetasjon og relativt surt jordsmonn. Det vokser furu og einer, men ikke gran her i vest. Løvskogen domineres av bjørk helt opp i fjellet, men det er også noe edelløvskog med lind, alm, svartor, hassel, hegg og andre treslag, mens bøk stopper i nabokommunen Alver i sør. Øygarden er kjent for strandeng, myr og lyngheier, mens edelløvskogen står rundt fjordarmene midt i kommunen.
De sju verneområdene i Gulen er Grima naturreservat på 1 488 dekar med vern av myrområder (2004), fem sjøfuglreservat (Ramsbarden naturreservat, Kvernøyna naturreservat, Sogneoksen naturreservat, Guleskjeret naturreservat, Lihellene naturreservat) på i alt 2 160 dekar, samt det meget store Vassøyane naturreservat (1991) helt i sørvest med vernede våtmarksområder på 1 870 dekar landareal og totalt 6 180 dekar inklusive sjøområder. Det er foreløpig (2010) ingen landskapsverområder i Gulen. Ynnesdalsvassdraget har varig vassdragsvern gjennom Verneplan III for vassdrag.
Kommuneinndeling
Gulen kommune ble gjennom formannskapslovene opprettet i 1837 som Evenvik formannskapsdistrikt, senere Evenvik kommune. 1. juli 1890 ble kommunens navn endret til Gulen.
1. januar 1964 ble øya Losna med 40 innbyggere overført til Solund kommune, samtidig med at Brekke igjen ble en del av Gulen kommune. 1. januar 1964, etter endringene, bodde det 3 250 personer i Gulen kommune.
Demografi
Befolkningen har gått jevnt nedover siden siste kommunesammenslåing og fordeler seg ganske jevnt i de fire skolekretsene; Brekke, Byrknes, Dalsøyra og Eivindvik.
Offentlige tjenester
Alle skolekretsene har egen barneskole og ungdomsskole. I kommunesenteret Eivindvik finner man blant annet Gulen sjukeheim, trygdekontor, lege, tannlege og lensmann.
Politikk
Tradisjonelt har Venstre og senere Senterpartiet og Kristelig Folkeparti stått sterkt i Gulen. Venstre hadde mer enn 75 % oppslutning i valgene i 1882 og 1885, og fra og med 1920-tallet stod også Bondepartiet sterkt. Ved valget i 2009 fikk Senterpartiet hele 30,6 % og ble kommunens suverent største parti.
Ved stortingsvalget 1930 ble Venstre litt større enn Bondepartiet Sogn og Fjordane, mens Høyre og Ap ble jevnstore. I Gulen ble Venstre klart størst med 38,6 % mot Bondepartiets 31,5 %, mens Arbeiderpartiet bare fikk 11,4 % oppslutning i Gulen mot 15 % i fylket totalt. Mellompartienes oppslutning på mer enn 70 % avspeiler 1800-tallets politiske landskap hvor Høyre aldri fikk noe sterkt fotfeste i Gulen. Ved valget i 1933 fikk Ap sitt gjennombrudd i Norge, men fortsatt var Venstre størst på Vestlandet. Igjen ble Venstre en del større enn Bondepartiet i fylket, mens Ap nå fikk 22 % og Høyre 14 %. Og i Gulen gjorde Arbeiderpartiet nå et byks framover med 21,5 % oppslutning. Fortsatt var Venstre kommunens største parti mens Bondepartiet tapte til Ap. Nasjonal Samling stilte ved dette valget lister i flere fylker, men ikke i Sogn og Fjordane.
Det første valget etter andre verdenskrig ga en gjenetablering av Venstre som det ledende partiet, men i de neste tjue årene tapte partiet gradvis terreng til fordel for Senterpartiet, og KrF. Derimot maktet aldri hverken Høyre eller Ap å etablere noe sterkt fotfeste i kommunen. Ved stortingsvalget 1965 klatret KrF over 20 % oppslutning, men i de etterfølgende stortingsvalgene konkurrerte KrF hardt med Senterpartiet om de lokale velgerne. Valgene rundt EF-avstemningene i 1973 og 1994 ga sterk vekst for SP i Gulen, og ved stortingsvalget 2009 etablerte SP seg som største parti med mer enn 30 % av stemmene, mens Venstre var nede på historisk lave 2,6 % i Gulen.
Fordelingen av stemmer ved utvalgte stortingsvalg siden 1930 har vært som vist nedenfor:
Kommunestyrevalget 2015
Ved kommunestyrevalget i 2015 var det 1 842 stemmeberettigede i kommunen. Avgitte stemmer var 1 283 (69,8 % oppslutning). Kommunestyret for 2015-2019 besto av 21 representanter som fordelte seg slik: Senterpartiet 9 mandater (42,1 % av stemmene), Høyre 5 mandater (22,4 %), Venstre 3 mandater (14,2 %), Arbeiderpartiet 3 mandater (12,5 %), Kristelig Folkeparti 1 mandat (6,6 %), Fremskrittspartiet 0 mandater (2,3 %). Hallvard S. Oppedal fra Senterpartiet ble gjenvalgt som ordfører for perioden 2015-2019.
Kommunestyrevalget 2011
I kommunestyret for 2011-2015 var mandatene fordelt slik: Senterpartiet (8), Høyre (5), Venstre (3), Arbeiderpartiet (2), Kristelig Folkeparti (2) og Fremskrittspartiet (1). Ordfører var Hallvard S. Oppedal fra Senterpartiet.
Kommunestyrevalget 2007
Kommunestyret for 2007–2011 besto av 21 representanter fordelt på Senterpartiet (6), Kristelig Folkeparti (5), Høyre (4), Arbeiderpartiet (3), og Venstre (3). Ordfører var tidligere kirkeverge Trude Brosvik (Krf), som også var Kristelig Folkepartis førstekandidat til stortingsvalget 2009, og fylkespartileder i Sogn og Fjordane.
Samferdsel
Riksveien E39 går gjennom kommunen og er hovedferdselsåre sammen med fylkesvei 57. Det finnes tre ferjesamband, Leirvåg-Sløvåg-Skipavik, Rutledal-Ryskjedalsvika-Krakhella-Losna og Oppedal-Lavik.
Næringsliv
Gulen har historisk sett vært en landbruks- og fiskerikommune. Disse næringene er fortsatt viktige med ca. 170 gårdsbruk i aktiv drift. Fram til etter andre verdenskrig var det også en livskraftig krabbeindustri og hummerfiske i vest, samt tradisjonell kysthandel. De senere årene har havbruk blitt stadig viktigere vest i kommunen og Gulen er den største havbrukskommunen i Sogn og Fjordane med 20 laksekonsesjoner i drift. Det er også flere anlegg for fiskeforedling.
Det er vedtatt en egen tiltaksplan for skogbruk i Gulen.
Sløvåg-området sør i kommunen er utpekt som et av satsingsområdene for ny industri i Sogn og Fjordane. Området har hatt kraftig vekst de siste årene med sin sentral beliggenhet i forhold til oljeindustrien på Mongstad. De første som etablerte seg i området var Wergeland-konsernet med sin sementvareproduksjon i 1987 og behandlingsanlegg for oljeholdig avfall fra 1992. I 1994 startet de et av Nord-Europas største steinknuserverk på området (Halsvik Aggregates), som siden er solgt til bririsk-kontrollerte Yeoman/Aggregates. Andre bedrifter som er etablert er bl.a. Baker Oil Tools, Johnny Birkeland Transport og Vest Tank. Det er også et lagringsanlegg for lavradioaktivt avfall under bygging i området. Området kom i søkelyset i mai 2007 da en eksplosjonsulykke fant sted på Vest Tank sitt anlegg. De miljømessige konsekvensene av ulykken har vært store.
Resten av kommunen er preget av mange små virksomheter.
Fiskeoppdrett
Fiskeoppdrett har vært en viktig næring for Gulen kommune.
Gulen kommune er en av de store oppdrettskommunene på Vestlandet. I 1960 satte Birger Berge ut regnbueørret på Lommansøy. Gulen har hatt flere store oppdrettsselskaper, f.eks. Gullaks AS, Bergelaks AS og Risnefisk AS.
På slutten av 1980-tallet ble oppdrettsanleggene i Gulen sterkt plaget med sykdom – særlig ILA (infeksiøs lakseanemi). Samtidig kom det overproduksjon og markedsproblemer i oppdrettsnæringen, og Fiskeoppdretternes Salgslag gikk konkurs.
I 2002 ble anleggene solgt til de store aktørene i bransjen: Firda Sjøfarmer AS ved Ola Braanaas i Florø, Fjord Seafood/Domstein Salmon (Domstein-konsernet), Marine Harvest og det lokale selskapet Aqua Farms med base i Brekke.
Historie
Gulens betydning i eldre tider kommer av at det lå strategisk til nær både Hordaland, Nordfjord og Sunnmøre, og ikke minst tjente som utgangspunkt for seilingen inn Sognefjorden til Sogn. Det er gjort funn fra steinalderen på Flolid, Brossvik, Byrknes, Berge, Mjømna, Skjerjehamn, Vilsvik og Blidensol. Det er også funnet gravrøyser og branngraver fra bronsealderen langs kystleden, blant annet på Glenja, Høyvik, Dingja og Eivindvik. Fra jernalderen er funnene tallrike. Ved Dingenes i nordvest gikk grensa mellom Hordaland og Sogn, og her stod det et slag i 978 hvor Håkon jarl overvant kong Ragnfred, Eirik Blodøks' siste sønn.
Gulen var åsted for Gulatinget og tinget ble samlet årvist, på vårparten, på gården Flolid, som er kommunens tusenårssted. Gulatinget har navn etter stedet det ble lagt til, som er den vesle halvøya Guløy og lendet innenfor som også i dag kalles tingvollene. Her samlet høvdinger og storbønder fra hele Vestlandet seg for å avgjøre rettstvister og hylle norske arvekonger. Tingområdet gikk på det meste fra Agder til Sunnmøre. Tinget er svært gammelt, det var forbilde for det islandske Alltinget da det ble opprettet i 930. Gulatinget forble i Gulen i om lag 400 år, gjennom borgerkrigstiden og høymiddelalderen fram til det omkring 1300 ble flyttet til Bergen. I mellomtiden var det strategisk plasserte Gulen et viktig sentrum for kristningen av Vestlandet, noe som bevitnes av to steinkors som står i Eivindvik i dag, som prost Dahl flyttet frå Borgaren, til dit de står i dag. Det ene ved kirken, det andre oppe i bakken ved kommunehuset. Kirken ble flyttet fra Flolid en tid etter reformasjonen, som var i 1536. Kirken ved Brekke (Risnafjardar) nevnt fra 1300-tallet.
Gulatingsloven, som ble utformet i bygda, lovfestet årets gjøremål på en måte som Gulen-bøndene naturligvis kjente siden loven ble lest opp i deres bygd. Bøndene ved kysten av Vestlandet slapp kyr og sau ut på beite i innmark i april, og deretter opp til seters i juni, og det var straff for de som unnlot dette. De la høyet i løe og satte stakk, og sanket også fôr i form av bark og løv. Stakkestauren med høy kunne en leilending eller strandsitter ta med seg om han forlot husmannsplassen. Kornet ble skåret med en lang sigd i august, deretter tørket ute og tresket på låven i oktober. Det var også slaktetida, kjøttet ble tørket eller røkt, og om man hadde salt kunne det også saltes. Skinn ble lagt i kar med knust bark for garving. Husene ble tidlig bygd i klyngetun her vest, det eldste slike tunet er fra 800-tallet i Sogn. Det er vanskelig å si hvor mange treller det var i Gulen, men det anslås at 25–50 % av landets befolkning var treller i vikingtida. De kunne tjene i leidangen som kokk, men ved angrep på bygda kunne trellen få våpen og ble fri om han drap en fiende i kamp. De kjente også til grøfting og gjødsling som reguleres av loven, grøftingen hindret utvanning av jorda og holdt den tørr og porøs. Etter senmiddelalderen glemte gulingene grøftingskunsten, og måtte lære den på ny i første halvdel av 1800-tallet.
Senmiddelalderen
I senmiddelalderen styrte Hansaen all handel og privilegier på Vestlandet gjennom Bergen, og fiske og annen næringsvirksomhet i Gulen ble gjennom dansketiden underlagt handelsmonopolene som borgerne i Bergen nøt. Landbruket bygget på selvforsyning og det ble derfor dyrket korn overalt hvor det var mulig. Ellers var storfeholdet sentralt. Svartedauden slo hardt til i Ytre Sogn, med mer enn 40 % ødegårdsdannelse. Med større tilgjengelig dyrkiningsareal og mindre arbeidskraft etter pesten, gikk landskylden ned 20–30 %, og det ble umulig for de fleste å drive arbeidskrevende korndyrking. Derfor skjedde det etter 1350 en omlegging fra korndyrking til nesten utelukkende melke- og kjøttproduksjon. Dessuten ble fisket viktigere, men mest for selvforsyning. Disse endringene ga i sum mer variert kosthold og mulighet for å bytte til seg korn fra Kontinentet via Bergen. Stigende kjøttpriser på Kontinentet ga ganske gode tider på bygdene på Vestlandet.
Senmiddelalderen innledet altså en tid med redusert befolkning, og fallende jordpriser og avgiftstrykk på bøndene. I Gulen og Sunnfjord er det rimelig å anta at leidang og bondeoppbud var tyngende, på grunn av områdets nærhet til Bergen hvor det var mye rkigshandlinger i denne konfliktfylte tiden, men etter Hansaens definitive seier på Vestlandet forsvant leidangsplikten langs kysten, og fra 1429 stod bare leidangsskatten tilbake. Gulen lå helt nord i Nordhordland syssel, men etter svartedauden og landbrukskrisen som fulgte ble det stadig vanskeligere å skape grunnlag for de 40–50 sysselmennene som oppebar lokal landskyld og inntekter. Etter hvert ble Gulen og det øvrige Vestlandet derfor del av det større Bergenhus len, et tegn på konsentrasjonsbehovet for en stadig svakere statsmakt. Bare kirken styrket seg i denne tiden, med sin prestetiende, sognetiende og bispetienden, i tillegg til inntektene fra rene kirkegods.
Fra 1500-tallet satte Den lille istiden inn og varte ut 1700-tallet, men det ser ikke ut som den bremset befolkningsveksten noe særlig i landet som helhet. I Gulen derimot var inngangen til 1800-tallet preget av fattigdom, slåttemark og lyngheier ble utnyttet maksimalt og i nødsår ble dyrene fôrt med kvist, torskehoder, tang og tare. Langs Sognefjorden i nord var det innslag av semi-føydalt jordbruk med strandsittere, mens det i kystområdet var nødvendig å kombinere jordbruk, husdyrhold og fiske.
Den første kirken i nåverende Gulen sokn ble flyttet fra Flolidstranden en gang etter reformasjonen, som var i 1536 (e Håkon Håkonsson saga). "Han bygget kirke på Guløy der de reiste/ hadde reist på Gulating." Kirken ble revet på 1500-tallet, og mot slutten av århundret ble det bygget en laftet tømmerkirke. Etter reformasjonen i 1536 gikk Kirkens inntekter ned, både på grunn av statlig konfiskasjon av kirkegods og fordi bispetienden ble en statsskatt. Lensmann Tord Roed i Bergenhus len gikk hardt fram og plyndret alle katolske gull- og bildeskatter fra de lokale kirkene. Samtidig seiret dansk som kirkespråk på denne tiden. Utover 1600-tallet skrev staten stadig oftere ut krigsskatt, festningsskatt, landskatt og sølvskatt blant bøndene i hele landet, og mindre overskudd ble igjen lokalt. Bøndene ved Sognefjorden nektet i 1532, men deretter ble skattebyrden ofte årviss. Det var mye klager, opprør og tidvis drap på omreisende futer i fylket på denne tiden.
Inntektene finansierte krig og festningsbygging, mens den lokale kirkeorganisasjonen forfalt. Likevel ble landets folketall doblet 1520-1660 takket være sterk vekst i skogbruk, bergverk og fiske, men av disse vekstnæringene rakk skogen knapt nok til selvforsyning og bare fisket hadde et visst vekstpotensial i Gulen. Gårdene i kommunen var små, så folkeveksten kan derfor ha vært svakere enn i landet som helhet. Økt fiske og trelastproduksjon for eksport fikk sitt motstykke i økt kornimport fra Danmark for å brødfø den økte befolkningen. Det var lite rom for folkevekst i Gulen, siden gjødsling og grøfting var ukjent og de store kystflatene bare ga grunn for et knapt jordbruk med lav avkastning, og bygda var inne i en slags krise i alle fall tidlig på 1800-tallet. Fiske av hummer, krabbe og torsk ble noe rettet mot eksport til Bergen via handelsstedene på Skjerjehamn, Børholmen og Byrknesøy. Men 1800-tallet ble magert - det var lite skog til gårdene og beitemarkene ble utnyttet og utpint maksimalt, mange utslåtter forfalt og husdyrholdet gikk tilbake fra omkring 1850.
Gulen kirke var i privat eie fra 1720-årene til 1862 da enken etter presten Daae solgte den tilbake til menigheten. Den 15. juni 1863 ble kirken solgt på tvangsauksjon og inventaret ble spredt i prestegjeldet – og nye Gulen kirke ble reist.
Moderne tid
De nasjonale krisetilstandene fra omkring 1875 og to tiår deretter bidro likevel til å radikaliserte både Gulen og mange andre vestlandsbygder. Ved stortingsvalget 1882 og 1885 fikk motstrømspartiet Venstre mer enn 75 % oppslutning i Gulen, og målsak, avholdssak og andre motkulturer stod sterkt i denne delen av fylket. Derimot hørte ikke Gulen til beltet av republikanske stemninger som strakk seg langs Langfjella og fjordene. Færre enn 20 % stemte for republikk i Gulen. I 1905 var realinntekten i Norge lavere enn i 1875, og det gjaldt særlig i industrifattige kommuner som Gulen. Folk her begynte med den sjølbergingsstrategien som kjennetegnes av fiskerbonden. Det vanlige var at kona drev gården mens mannen drev fiske, en arbeidsdeling som også grep om seg langs kysten nordover i landet. Det vitner om et samfunn som styrte klar av mange av de dramatiske omskiftningene som fulgte med hamskiftet og industrialiseringen i nabokommunene lengre inne i Sognefjorden, hvor tilleggsnæringene var få og utvandringen til Amerika ble svært høy.
Kommunen fikk egen sparebank i 1885 ved etableringen av Gulen Sparebank, én av de omtrent 250 bygde-sparebankene på denne tida. Banken skulle finansiere utbyggingene lokalt, og det ble mer enn kirkepåbygg utover århundret. Gulingen Jon Arnoldsson Kahrs etablerte Bergen Treskofabrik på Sellevåg i 1889, en bedrift som produserte fram til 1975. I nyere tid ble flere bedrifter i Gulen ble startet av Wergeland-familien, som kom fra stedet Verkland. Dette er slekten til nasjonaldikteren Henrik Wergeland. De startet Halsvik Cementstøperi i 1955, som har blitt komplettert med annen industrivirksomhet under Wergeland-Halsvik AS - kommunens største bedrift.
Kultur
Gulen har en stor mengde kulturminner fra stein- og bronsealderen ute langs kysten, og fra vikingtid i og rundt Eivindvik. Ellers er det mange fine eksempel på både steinbygde hus og klyngetun i fjordstrøkene av Gulen.
På Byrknesøyna ved Barvågen ligger Gulen Fiskarbondemuseum, et museum som siden 1998 viser livsmiljøet og yrkeskulturen til fiskerbøndene – kystboende som livnærte seg av fiske og gårdsdrift. Denne 100 år lange overlevelsesstrategien hvilte på en arbeidsdeling der mannen fisket og kvinnen hadde ansvar for gårdsdriften. Derfor er «fiskarbonde» en benevnelse som omfatter både mannen som var fisker og konen som var bonde.
Hele Barvågen på vestsiden av Byrknesøyna sørvest for Byrknes er regulert av kommunen til spesialområde for bevaring. Ellers er Børholmen og Skjerjehamn ute i øygarden verna som gamle handelssteder for krabbe- og hummerfisket i Gulen.
I Brekke er den gamle sorenskrivergården Lovisendahl fra 1760 vernet siden 1923 av Riksantikvaren. Her har det vært drevet skole.
Kommunevåpen
Kommunevåpenet for Gulen kommune er «på blå grunn to utbøygde sølv krossar». Det ble fastsatt i kongelig resolusjon av 9. februar 1990. Utformingen er ved kunstneren Even Jarl Skoglund. Motivet viser til de to steinkorsene i Eivindvik.
Tusenårssted
Kommunens tusenårssted er Gulatinget på Flolid som også er tusenårssted for Sogn og Fjordane fylke. Det ble i kommuneplanen for 1989–2000 igangsatt planlegging for Gulatingsparken og kulturformål på Flolid.
Anya de Courcy
Ochelle Anya de Courcy (født 5. august 1997) er en trinidadisk fotballspiller som spiller for Røa.
Hun ble født i Trinidad og Tobago, og har norsk far og mor fra Trinidad og Tobago. Hun kom til Norge som 15-åring, hvor hun begynte å spille fotball for Sunndal Fotball. Hun debuterte for Trinidad og Tobagos A-landslag i oktober 2021.
Bandundu
Bandundu, tidligere også kalt Banningville eller Banningstad, er en by i provinsen Mai-Ndombe i Den demokratiske republikken Kongo. Den ligger rundt 260 kilometer øst for Kinshasa. Per 2009 hadde byen et estimert innbyggertall på 133 080.
Mandy Hering
Mandy Hering (født 11. mars 1984 i Guben) er en tysk tidligere håndballspiller, som spilte for den tyske klubben og det tyske kvinnelandslaget.
Taiyo Koga
Karriere
Taiyo Koga startet sin profesjonelle karriere i Kashiwa Reysol i 2017. Han har også spilt for Avispa Fukuoka.
Landslaget
Taiyo Koga spilte én landskamp for Japans herrelandslag.
Bednyje rodstvenniki
Handling
En ung svindler, Edik, får problemer med å møte utenlandske slektninger som nå er bosatt i andre land. De består av en rekke velstående og middelklasse-emigranter, som har kommet seg til for eksempel USA eller Israel. Men nå vender de omsider tilbake til hjemlandet, til røttene de ble skilt fra. Den implisitte motivasjonen for deres retur er letingen etter åndelig næring, til en lille landsbyen Golotvin hvor de tror at de opprinnelig kommer fra.
Alti Tynset
Alti Tynset åpnet for første gang dørene i 1975, og har gjennomgått flere om- og utbygginger; den siste utbyggingen i 2010. Hele senteret består av tre bygninger, hvorav det ene er Europris, det andre er Postgården, og det tredje er selve kjøpesenteret.
Bednyje rodstvenniki
Handling
Men viser seg at Edik bare er en skurk som orkestrerer en forseggjort forbrytelse, med den hensikt å tjene mest mulig penger ved å narre en gruppe utlendinger til å tro at en liten landsby er deres hjemland - og dens innbyggere var deres slektninger. Men situasjonen utvikler seg raskt, men ikke alltid på en slik måte Edik hadde planlagt.
Zhuangologi
Zhuangologi (zhuang: cang’yoz, forenklet kinesisk: 壮学, tradisjonell kinesisk: 壯學, pinyin: Zhuàngxué) er det vitenskapelige studiet av zhuangesisk historie, språk og kulturer. Dette omfatter fagfelt som filologi, litteraturvitenskap, historie og arkeologi, men et hovedfokus er studiet av zhuangesiske språk og kulturer. På engelsk går faget under betegnelsen Zhuang Studies. En spesialist innen dette felt kalles zhuangolog.
Den moderne zhuangologiske forskning tok til på slutten av 1900-tallet, ved grunnleggelsen av «Forskningen gruppe av Guixi minoritet» (1953) ved Huang Xianfan. Andre pionerer var Huang Zengqing og Li Ganfen. Begge var studenter av Huang Xianfan. Berømte zhuangologer er blant andre Ban Xiouwen, Zhang Yiming, Su Guanchang, Lan Hongen Ou Yang Ruoxiou, Qin Guosheng, Liang Tingwang, Qin Naichang, Qin Cailuan, Qin Shengmin, Jeffrey Barlow, Katherine Kaup og David Leopold.
Magnilldalen-Busjødalen landskapsvernområde
Magnilldalen-Busjødalen landskapsvernområde ligger i Tolga og Tynset kommuner i Nord-Østerdalen i Innlandet. Landskapsvernområdet er på 77 867 dekar. Landskapsvernområdet er opprettet på grunn av et særpreget og vakkert natur- og kulturlandskap, der vegetasjon, seterlandskap med seterbebyggelse og setervoller, slåttenger, utmarksslåtter og kulturminner utgjør en viktig del av landskapets egenart.
I tilknytning til Magnilldalen-Busjødalen landskapsvernområde ligger Forollhogna nasjonalpark. Både landskapsvernområdet og nasjonalparken ble vernet i 2001.
Sabahopora
Sabahopora er en slekt av biller som hører til den store underfamilien småkortvinger (Aleocharinae) i familien kortvinger (Staphylinidae).
Utbredelse
Slekten er utbredt på Borneo (Sabah).
Nanny McPhee and the Big Bang
Nanny McPhee and the Big Bang (sluppet i USA og Canada under tittelen «Nanny McPhee Returns») er en komedie-film fra 2010, regissert av Susanna White. Filmen ble produsert av Tim Bevan, Eric Fellner og Lindsay Doran. Musikk til filmen ble produsert av James Newton Howard Filmen ble produsert av StudioCanal. Dette var en oppfølger til filmen Nanny McPhee fra 2005. Hovedrollene ble spilt av Maggie Gyllenhaal, Ralph Fiennes, Rhys Ifans og Ewan McGregor, Asa Butterfield og Maggie Smith. Filmen hadde premiere i Nord-Amerika den 20. august 2010 av Universal Pictures.
Handlingsreferat
I år 1943 sliter Isabel Green med å ta vare på familien sin, samtidig som hennes ektemann Rory må slåss under andre verdenskrig. Mellom forsøket på å holde familie-gården gående, og arbeide ved landsby-butikken, drevet av den litt sprø fru Docherty - har Isabel også tre veldig støyende barn å passe på: Norman, Megsie og Vincent. I løpet av krigen blir de to velstående, men pompøse og veldig snobbete søskenbarn, Cyril og Celia, evakuert fra London for å bo sammen med Green-familien på landsbygda. Derfor trenger Isabel hjelp til å passe på alle barna. Når den magiske barnepiken McPhee dukker opp, bruker PcPeee magien sin for å hindre at barna fortsetter å slåss. I mellomtiden har Isabels svoger, Phil, gamblet bort sin halvdel av gården. Han blir derfor jaget av to innleide kvinnelige leiemordere som arbeider for kasino-eieren Mrs. Biggles.
Phil forsøker desperat å få Isabel til å selge halvparten av gården hennes, ved å ta i bruk forskjellige slemme og ondsinnede planer. Men barna finner ut en av planene hans, noe som får dem til å arbeide sammen for å fikse problemene. En dag kommer Phil med et telegram som påstår at Rory skal ha blitt drept i krig. Isabel og alle andre tror på telegrammet, men Norman nekter å tro på at faren virkelig er død. Norman og Cyril ber Nanny McPhee om å ta dem med til War Office i London, hvor faren til Cyril og Celia, Lord Gray er ansatt. Lord Gray forteller Norman at faren hans ikke er død, men er savnet i krig. Det er heller ikke registrert noe telegram som skal ha blitt sendt til moren deres. Guttene forstår derfor at Phil forfalsket telegrammet, i ett nytt forsøk på å overbevise Isabel om å selge gården. Samtidig som guttene befinner seg i London, forsøker Megsie, Celia og Vincent å forhindre Isabel fra å signere papirene og selge hele gården.
Lin Zhengbin
Lin Zhengbin (, fødst 6. juli 1957 i Wuhan, død 10. februar 2020 samme sted) var en kinesisk lege og ekspert på organtranspantasjoner ved Wuhan Tongji Hospital.
Karriere
Han ble penmsjonist i juli 2017, men hentet inn senere av Wuhan Tongji Hospital.
Død
Under koronaviruspandemien i 2020 ble Lin smittet med SARS-CoV-2. Han døde 10. februar 2020 grunnet komplikasjoner i sykdomsforløpet.
Jenny Hval
Jenny Hval (født 11. juli 1980 i Oslo) er en norsk vokalist, komponist, tekstforfatter og skribent.
Hun har gitt ut to musikkalbum under navnet Rockettothesky. Hennes tredje album, Viscera (2011), ble utgitt under hennes eget navn.
Bakgrunn
Hval studerte skrivekunst og performance i Australia på University of Melbourne. Samtidig spilte hun i bandene iPanic og Folding For Air og laget sin egen musikk, som hun fortsatte med da hun flyttet tilbake til Norge i 2004. Etter debutalbumet To Sing You Apple Trees i 2006 ble hun nominert til Spellemannprisen 2006 som beste nykommer. Hun ga i 2013 ut albumet Innocence is Kinky og ble nominert til Spellemannprisen 2013 klassen komponist for albumet og til Nordic Music Prize. I 2014 ga hun ut albumet Meshes of Voice sammen med Susanna Wallumrød. For albumet fikk de Spellemannprisen 2014 i åpen klasse. Hun ble for andre gang nominert til Nordic Music Prize for albumet Apocalypse, girl fra 2015. For albumet Blood Bitch fra 2016 vant hun Nordic Music Prize for 2016 og fikk i tillegg tre nominasjoner under Spellemannprisen 2016: klassene indie, årets album og tekstforfatter. Foran Spellemannprisen 2017 ble hun nominert i klassen årets musikkvideo for «The Great Undressing» regissert av Marie Kristiansen. I 2022 ble hun nominert til Nordic Music Prize og til Spellemannprisen 2022 i klassen alternativ pop/rock for Classic Objects og fikk Gammleng-prisen i åpen klasse.
Hun har også utgitt romanen Perlebryggeriet (2009), publisert tekster i tidsskrifter og antologier, studert litteraturvitenskap og arbeider som frilansspaltist og skribent for bl.a. Klassekampen.
Album
Som Rockettothesky: Som Jenny Hval:
Som Nude on Sand (med Håvard Volden)
Andre utgivelser:
2. divisjon bandy for menn 2019/20
2. divisjon bandy for menn 2019/20 var det tredje nivået i norsk bandy sesongen 2019/20.
Bjørn Woll
Bjørn Normann Woll (født 30. mai 1927 i Aker, død 13. februar 1996 i Stavanger) var en norsk fiolinist, dirigent og komponist.
Bakgrunn
Han studerte i ungdomsårene fiolin under Leif Halvorsen. Som ung mann ble Woll ansatt i Oslo Filharmoniske Orkester hvor han etter hvert avanserte til 2. fiolingruppens konsertmester. I en årrekke delte han førstepulten med Kaare Sæther som også var en meget aktiv fiolinpedagog. Bjørn Woll var i samme tidsrom aktiv som filmkomponist og har skrevet musikken til en rekke av datidens norske filmer, hvorav Sønner av Norge og Ugler i mosen er de mest kjente. Som studiomusiker medvirket han i en rekke plateinnspillinger, hvor fiolingruppen bestod av Kai Angel Næsteby, Arne Monn-Iversen, Jan Ulf Jacobsen og Bjørn Woll.
Bjørn Woll etterfulgte i 1963 Karsten Andersen som dirigent og kunstnerisk leder for Stavanger Symfoniorkester og som spillende leder for Stavangerensemblet – et kammerensemble som hadde formiddagssendinger på radio fram til 1970 (må ikke forveksles med den senere rockegruppen ved samme navn). Woll ledet Stavanger Symfoniorkester fram til 1989. Han hadde i tillegg et kortvarig engasjement i Sandnes Orkesterforening mot slutten av sitt yrkesaktive liv.
Bjørn Woll levde sine siste år som pensjonist i Stavanger. Han var den siste av de statsansatte norske byorkesterdirigentene.
De internasjonale øylekene 1999
De internasjonale øylekene 1999 (De 8. internasjonale øylekene) ble avholdt på Gotland i perioden 26. juni til 2. juli 1999. Arrangør av øylekene er International Island Games Association.
Jáchym Šíp
Jáchym Šíp (født 22. januar 2003) er en tsjekkisk fotballspiller som spiller for SK Sigma Olomouc.
Victor Pálsson
Guðlaugur Victor Pálsson (født 30. april 1991) er en islandsk fotballspiller som nå spiller for den amerikanske klubben D.C. United.
Faren er portugisisk. Pálsson tjenestegjorde i to år for den engelske klubben Liverpool FC etter en overgang fra danske AGF i januar 2009. Pálsson nådde imidlertid aldri lenger enn til benken for førstelaget til Liverpool FC, og 27. januar 2011 skrev han under på en 18 måneder lang kontrakt med Hibernian FC. Han ble umiddelbart en helt blant Hibs-fansen. Han er midtbanespiller, og har spilt på alderbestemte U17-, U18- og U19-landslag og debuterte i 2009 for U21-landslaget for Island.
AGF
Pálsson har god teknikk og spilleforståelse, kombinert med en sterk fysikk, og det var store forventninger til ham i AGF. Han ble utnevnt til det største islandske talentet i hans årgang av Brian Steen Nielsen, og signerte i 2007 en treårskontrakt med det danske laget.
Maïva Hamadouche
Maïva Hamadouche (født 4. november 1989) er en fransk bokser.
Victor Pálsson
Liverpool
Den 1. januar 2009 ble det kjent at Pálsson snart var klar for en overgang til det engelske storlaget Liverpool. Noen dager senere var overgangssummen på £300.000 avtalt mellom klubbene. Overgangen ble endelig bekreftet 9. januar, samtidig med at Pálsson signerte en kontrakt med Merseyside-klubben fram til 2011.
Maïva Hamadouche
Hun representerte Frankrike under Sommer-OL 2020 i Tokyo, hvor hun ble utslått i første runde.
Victor Pálsson
Liverpool
Pálsson fikk sin første kamp i den røde trøyen i en reservelagskamp mot Manchester United 29. januar 2009, der han fikk spille ca. 15 minutter som innbytter.
Hibernian
Torsdag 27. januar 2011 meldte Victor Pálsson overgang fra Liverpool FC til den skotske klubben Hibernian FC. Pálsson skrev under på en 18 måneder lang kontrakt med hovedstadslaget i Skottland, etter at han bare hadde seks måneder igjen av sin kontrakt med Liverpool FC. Pálsson ble umiddelbart en hit i Skottland. Han var banens beste spiller både i debutkampen sin for Hibs borte mot Dundee United søndag 30. januar 2011 og i hjemmedebuten på Easter Road mot St. Mirren onsdag 2. februar 2011. Manager Colin Calderwood lovet umiddelbart å bygge sitt nye Hibernian-lag rundt Pálsson. 12. februar 2011 scoret han sitt første mål for Hibernian FC med et straffespark i 2-1-seieren over Kilmarnock FC. Prestasjonene utover våren 2011 var noe varierte.
Landslagsspill
Pálsson har spilt U17 for Island og ble i 2008 plukket ut til U18-laget. I 2009 spilte han tre kamper for det islandske U19-landslaget og ble samme år tatt ut til U21-landslaget. I 2010 spilte Pálsson alle kampene for det islandske U21-laget.
Lover Please
«Lover Please» er en amerikansk popsang, skrevet av Billy Swan. Clyde McPhatter spilte den inn. «Lover Please» ble utgtt på singlen Mercury 71941 i februar 1962. Den var arrangert av Stan Applebaum. B-siden var «Let's Forget About the Past».
Britiske The Vernons Girls spilte inn en coverversjon. Den ble utgitt på singlen Decca 45-F 11450 i april 1962. Musikalsk leder var Charles Blackwell. Produsent var Jack Good. B-siden var «You Know What I Mean».
Stig Anderson har skrevet en svensk tekst med tittelen «Upp och ner».
Aulus Persius Flaccus
Liv
I henhold til det man har lest ut av manuskripter var Persius født i en ridderfamilie av god avstamming fra begge sider i Volaterrae (dagens Volterra), en liten etruskisk by i provinsen Pisa. Da han var seks år gammel mistet han sin far, og hans stefar døde noen få år senere. Da han var tyve år gammel kom han til Roma og ble utdannet av forfatteren og grammatikeren Remmius Palaemo og retorikeren Verginius Flavus. I løpet av de neste fire årene ble han en venn av stoikeren Lucius Annaeus Cornutus, den lyriske poeten Caesius Bassus, og poeten Marcus Annæus Lucanus. Lucanus skulle senere bli en stor beundrer av Persius’ forfatterskap. Han ble også en nær venn av senatoren Publius Clodius Thrasea Paetus, ektefelle av Arria som var en slektning av Persius. Over de neste ti årene reiste han og senatoren flere ganger sammen. Senere møtte han Seneca den yngre, men var etter sigende ikke imponert over dennes genialitet.
I sin barndom skrev Persius en tragedie som handlet om en episode i romersk historie, og et annet verk, sannsynligvis på en reise (antagelig før hans reiser med Thrasea Paetus). Senere forskere betviler at han skrev satirer i barndommen da teksten tyder på en langt mer moden forfatter. Etter å ha lest satirene til Lucilius ble han inspirert til å skrive tilsvarende satirer. Beklageligvis skrev han både sakte og sjelden, og da han døde ung en magesykdom (uitio stomachi) ble han forhindret fra å fullføre boken sin. Det ble sagt at hadde en «vennlig natur, beskjeden som en ung pike og en personlig skjønnhet», og det er også sagt at han levde et eksemplarisk liv i hengivenhet til sin mor Fulvia Sisenna, sin søster og sin tante. Til sin mor og sin søster etterlot han seg en betydelig formue. Cornutus overså alle hans skrifter, unntatt hans satirer som han gjorde flere endringer i før han overga dem til Caesius Bassus for den siste redigering. Satirene ble en umiddelbar suksess. Kun seks satirer har han etterlatt seg, og den første var hans beste.
Verker
Hovedinteressen for Persius verker ligger i deres forhold til romersk satire, i deres tolkning av romersk stoiske filosofi, og deres bruk av romersk tale. Innflytelsen av Horatius på Persius kan neppe ha vært mindre enn Lucilius. Ikke bare hans figurer og disse navn, men også hele fraser, tanker og situasjoner kom direkte i avskrift fra Lucilius. I hans første satire starter han likeledes med et direkte sitat fra Lucilius. Likheten framhever ulikheten mellom parodikeren av den stoiske filosofi og dens talsmann.
Persius' satirer er skrevet i heksameter, noe som var tradisjonen siden Lucilius’ tid. Unntaket finnes i et lite prologdikt som er skrevet på et såkalt haltende jamber, tilsvarende det versemål som Hipponax brukte:
Miguel Serveto
Miguel Serveto, også skrevet Michael Servet, Michel Servet og Michael Servetus, (født ca. 1511, død 1553) var en spansk naturvitenskapsmann, lege og religiøs tenker under reformasjonen. Han ble anerkjent for sine vitenskapelige studier, men han ble utsatt for negative reaksjoner både fra katolikkene og reformatorene for sitt teologiske syn. Han ble til slutt henrettet i Sveits.
Aulus Persius Flaccus
Verker
Halvt ironisk forsikrer han at han skriver for å tjene sitt brød og ikke for at han er inspirert.
Miguel Serveto
Liv og virke
Han var sannsynligvis født i Villanueva de Sijena. Han oppholdt seg i Toulouse og studerte jus som tenåring. I 1530 var han til stede under kroningen av Carlos V, noe som førte til at han begynte å kritisere kirkens overdådige prakt. Han reiste mye rundt i Europa og tok forskjellige typer utdannelse. Det sies at han og Jean Calvin møtte hverandre som unge og at de kom dårlig ut av det med hverandre. I sine bøker De Trinitatis erroribus libri vii og Dialogorum de Trinitate libri ii tilkjennegav han sitt teologiske syn hvor han blant annet gjorde seg til talsmann for antitrinitarisme.
Aulus Persius Flaccus
Verker
Hans biografi forteller at satirene ikke ble etterlatt ferdig. Noen linjer ble tatt fra slutten av verket, antagelig av Cornutus eller Bassus, slik at det kan være quasi finitus. Det kan bety at setninger som Persius ikke hadde gjort perfekt eller et avsnitt han ikke hadde gjort ferdig ble utelatt. Det har også vært spekulasjoner om at Cornutus fjernet avsnitt som kunne sees på som en kritikk av keiserens litterære smak. Andre steder synes derimot å mangle revisjon.
Miguel Serveto
Liv og virke
Han forsket også på menneskekroppen og naturvitenskap. Han interesserte seg også for astrologi, noe som var ganske utbredt på den tiden. Han utgav en rekke skrifter om disse emnene. En av de tingene han skrev om, var blodomløpet.
Aulus Persius Flaccus
Litteratur
Det finnes flere moderne utgivelser av Persius i engelsk oversettelse:
Miguel Serveto
Liv og virke
Han arbeidet en tid for erkebiskopen i Vienne og lot som han var en trofast katolikk. Han opererte også ofte under pseudonymet Michel fra Villanueva. På ett tidspunkt brevvekslet han og Calvin, men Calvin begynte ganske raskt å kritisere ham sterkt.
The Sisterhood of the Traveling Pants
The Sisterhood of the Traveling Pants er en amerikansk spillefilm fra 2005.
Den ble i 2008 etterfulgt av The Sisterhood of the Traveling Pants 2.
Om filmen
Filmen bygger på Ann Brashares bok The Sisterhood of the Traveling Pants.
Pebble
Modeller
Man kan si at det finnes generelt 4 Pebble-modeller:
Pebble Classic
Pebble classic er den første Pebble-modellen og ble sluppet i 2012, etter at Kickstarter-kampanjen hadde slått alle tidligere rekorder på siden. Modellen har svart-hvitt e-paper og støtter Bluetooth 4.0. Selskapet anslår at batteriet har en levetid på ca. 7 dager.
Pebble Time
Pebble Time er den nyeste modellen som er tilgjengelig for salg. Pebble Time introduserte «Pebble Timeline» som er en tidslinje der man kan se hva som skal skje og hva som har skjedd. Pebble Time ble den første Pebble-modellen med fargeskjerm. Ifølge Pebble skal denne modellen ha batterilevetid på 10 dager
Pebble 2
Pebble 2 er en forbedret versjon av Pebble Classic, men den kommer med pulsmåler.
Pebble Time 2
Pebble Time 2 er en forbedret versjon av Pebble Time med pulsmåler og større skjerm.
Pebble Round
Pebble Round er en variant av Pebble Time, men den er rund i stedet for firkantet.
Pebble Steel
Pebble Classic, Pebble 2, Pebble Time og Pebble Time 2 har alle Steel-varianter. Den eneste forskjellen er at båndet og selve klokka er i metall i stedet for plast.
Pebble Core
I sin siste Kickstarter-kampanje lanserte de også Pebble Core. Pebble Core er ikke en smartklokke, men det er en enhet man kan bruke til å streame Spotify når man er ute og løper. Den kan streame via WiFi eller 3G, eller man kan koble til WiFi og laste ned sangene og spille de offline.
Utvikling av apper og «watchfaces»
Utvikling i Pebble er delt i to: «Watchfaces» og apper. «Watchface» kan utvikles i C og Rocky.js, som er en redigert variant av JavaScript. Det var meningen at Rocky.js også skulle brukes til apper, men Pebble ble lagt ned før de kom så langt. Apper kan kun utvikles i C.
Pebble App store
I Pebble-appen på telefonen er det en app store der man kan laste ned apper og «watchfaces». Disse sendes øyeblikkelig til telefonen og er klar for bruk etter noen få sekunder. Det finnes apper som koster penger, men betalingen skjer som oftest via KiezelPay.
Kjøpt av Fitbit
Selskapet ble kjøpt opp i desember 2016 av Fitbit. Som et resultat av dette vil Pebble etterhvert slutte å opprettholde tjenestene, blant annet Pebble App store og Cloud Pebble. Fitbit skal opprettholde tjenestene ut 2017. Store deler av Pebble-samfunnet vil fortsatt bruke Pebble, og det er en del som har gått sammen i Rebble.io for å lage et nytt operativsystem.
Polen under Vinter-OL 1964
Polen under Vinter-OL 1964. Femtien sportsutøvere, førti menn og elleve kvinner, fra Polen deltok i åtte sporter, aking, alpint, hurtigløp på skøyter, kombinert, langrenn skiskyting, skihopping og ishockey under Vinter-OL 1964 i Innsbruck i Østerrike. Polen vant ikke noen medaljer, beste plassering var en fjerdeplass i aking for damer.
Smittsom leverbetennelse (hund)
Smittsom leverbetennelse (HCC) eller virushepatitt hos hunder forårsakes av et såkalt adenovirus som angriper leveren. Viruset smitter ved direkte kontakt eller gjennom avføring, urin og spytt. Sykdommen er ikke særlig utbredt i Norge i dag, fordi så mange hunder vaksineres. Vaksinen er svært effektiv. Vaksine gir effektiv beskyttelse (søk råd hos veterinær).
Symptomer
Hunden får høy feber, buksmerter og ofte oppkast og diaré. Hos enkelte hunder leder infeksjonen raskt til døden. Andre hunder kan få en lettere variant der en karakteristisk «blåfarging» av hornhinna kan være eneste symptom.
Seksualitet
Seksualitet (fra latin sexus = kjønn) omfatter kjønnslivet og alt som knytter seg til det. Dette inkluderer både de rent fysiologiske og medisinske sidene, men også de følelser som er knyttet til kjønnslivet. Sosiale anliggender og etikkspørsmål er også viktige aspekter for temaet. Det vitenskapelige studiet av seksualitet kalles sexologi.
Fysiologiske prosesser
Mennesker har evnen til å føle seksuell opphisselse, noe som ofte er en meget god og lystbetont følelse. (Folkelig sier man gjerne at en seksuelt opphisset person er kåt.) Seksuell opphisselse kan føre til en utvidelse av blodkarene i kjønnsorganene. Dette vises best på menn som da får en forstørring av sin penis (ereksjon). Også kvinner vil kunne få en forstørring av vulva (de ytre kvinnelige kjønnsorganer som vil si de ytre og indre kjønnslepper, klitoris og skjedeåpningen), og vil bli fuktig i skjeden. Ved seksuell opphisselse kan kvinner og menn ved forskjellig stimulering av kjønnsorgan oppnå orgasme.
Stakk (klesplagg)
En stakk er et skjørtelignende plagg med bryststykke, ryggstykke og seler. Betegnelsen kan også brukes om den nedre delen av en bunad. Ordet kommer fra det norrøne ordet stakkr, som trolig kommer av stak(k)a som betyr «skinn».